Quico Fernández: “La població de Sagunt augmenta gràcies a les bones perspectives econòmiques
03 de gener 2018

![Imagen 1](/media/5pbdobg0/c_quico-fernandez.jpg)

L'alcalde de Sagunt, Quico Fernández, ha valorat el creixement demogràfic en 2016 de Sagunt i el Camp de Morvedre front al descens generalitzat de les grans ciutats valencianes. Fernández ha relacionat este augment amb les bones perspectives econòmiques de la ciutat i ha declarat que estes dades “**assenyalen la tendència positiva en termes d'ocupació i de recuperació de Sagunt i del Camp de Morvedre**”. En este sentit, segons ha manifestat l'alcalde, “**Sagunt marca una tendència molt positiva en el conjunt del territori valencià**”.

L'alcalde ha recordat que la reactivació “**de la qual ja tenim moltes dades en termes d'augment del nombre d'afiliats a la Seguretat Social o disminució de la desocupació, respon a la perspectiva d'una ciutat que està sent de les més dinàmiques, que més està creixent i que majors oportunitats està oferint a la ciutadania i això té un reflex en l'augment de la població**”.

Fernández ha manifestat que espera que amb l'estabilitat política actual “**d'un equip de govern que ha aprovat per segon any consecutiu els pressupostos municipals i les empreses que en estos moments ja estan realitzant treballs per a instal·lar-se a Sagunt, esta tendència es consolide i augmente en el futur quan tinguem ja les dades definitives de 2017**”. Segons l'alcalde, el principal objectiu que perseguix l'Equip de Govern, “**no és el fet de créixer sinó el d'oferir oportunitats a la ciutadania no solament de Sagunt, sinó d'altres territoris i que puguen trobar la possibilitat de tindre un treball i de fer-se una vida a Sagunt**”.

L'alcalde de Sagunt ha destacat l'augment en 839 habitants, la qual cosa suposa un 1’3% respecte a l'any anterior i situa Sagunt com la ciutat valenciana de més de 35.000 habitants que més creix percentualment i que arriba els 65.278 habitants.

*   [](http://www.facebook.com/sharer.php?u=https://aytosagunto.es/va/actualitat/quico-fernandez-la-poblacio-de-sagunt-augmenta-gracies-a-les-bones-perspectives-economiques/ "Facebook")
*   [](http://twitter.com/share?url=https://aytosagunto.es/va/actualitat/quico-fernandez-la-poblacio-de-sagunt-augmenta-gracies-a-les-bones-perspectives-economiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/quico-fernandez-la-poblacio-de-sagunt-augmenta-gracies-a-les-bones-perspectives-economiques/ "Linked In")
*   [](mailto:?body=https://aytosagunto.es/va/actualitat/quico-fernandez-la-poblacio-de-sagunt-augmenta-gracies-a-les-bones-perspectives-economiques/)